Document ID: 31998R1586

ΚΑΝΟΝΙΣΜΟΣ (ΕΚ) αριθ. 1586/98 ΤΗΣ ΕΠΙΤΡΟΠΗΣ της 22ας Ιουλίου 1998 για τροποποίηση του κανονισμού (ΕΚ) αριθ. 1007/98 σχετικά με τον καθορισμό του ποσού της αντισταθμιστικής ενίσχυσης για τις μπανάνες οι οποίες παρήχθησαν και τέθηκαν σε εμπορία μέσα στην Κοινότητα κατά το έτος 1997, της προθεσμίας καταβολής του υπολοίπου της εν λόγω ενίσχυσης καθώς και του μοναδιαίου ποσού των προκαταβολών για το 1998
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 12 παράγραφος 6 και το άρθρο 14,
Εκτιμώντας:
ότι ο κανονισμός (ΕΟΚ) αριθ. 1858/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 796/95 (4), καθόρισε τις λεπτομέρειες εφαρμογής του κανονισμού (ΕΟΚ) αριθ. 404/93 όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας 7
ότι κατά τη λήψη από το Συμβούλιο των αποφάσεων που αφορούν την περίοδο 1998/99 για διάφορα γεωργικά προϊόντα, η Επιτροπή δεσμεύθηκε να αυξήσει το μοναδιαίο ποσό των προκαταβολών για την αντισταθμιστική ενίσχυση που θα χορηγηθεί για το 1998 7 ότι πρέπει να καθοριστεί το ποσό αυτό και να προσαρμοσθεί συνεπώς το ποσό της εγγυήσεως που θα συσταθεί κατά την κατάθεση των αιτήσεων που θα υποβληθούν από την έναρξη ισχύος του παρόντος κανονισμού 7 ότι πρέπει να τροποποιηθεί κατ' αυτή την έννοια ο κανονισμός (ΕΚ) αριθ. 1007/98 (5) 7
ότι πρέπει να προβλεφθεί η άμεση εφαρμογή σε ισχύ του παρόντος κανονισμού, λαμβάνονταςς υπόψη το χρονοδιάγραμμα που έχει καθοριστεί για την εισαγωγή και τη διαχείριση των αιτήσεων των προκαταβολών στο πλαίσιο του καθεστώτος αυτού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για τις μπανάνες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 1007/98, η παράγραφος 3 αντικαθίσταται από την εξής:
«3. Το ποσό κάθε προκαταβολής για τις μπανάνες που τίθενται σε εμπορία από τον Ιανουάριο έως τον Οκτώβριο 1998, ισούται με 19,44 Ecu ανά 100 χιλιόγραμμα.
Το ποσό της σχετικής εγγύησης είναι 9,72 Ecu ανά 100 χιλιόγραμμα.
Τα κράτη μέλη παραγωγής λαμβάνουν τις αναγκαίες διατάξεις για να διασφαλίσουν αμέσως την πληρωμή των συμπληρωμάτων των προκαταβολών που οφείλονται στις προηγούμενες περιόδους από το 1998, σε εφαρμογή του πρώτου εδαφίου.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουλίου 1998.

Labels: 4
17
7
3
6